Komission asetus (EY) N:o 2199/1999, annettu 15 päivänä lokakuuta 1999, maitoa ja maitotuotteita, naudanlihaa, sianlihaa, munia, siipikarjanlihaa, perustamissopimuksen liitteeseen I kuulumattomina tavaroina vietyjä maataloustuotteita sekä tiettyjä viljatuotteita koskevista asetusten (ETY) N:o 3665/87 ja (ETY) N:o 3719/88 säännöksistä poikkeavista erityistoimenpiteistä annetun asetuksen (EY) N:o 1729/1999 muuttamisesta



Virallinen lehti nro L 268 , 16/10/1999 s. 0007 - 0007



KOMISSION ASETUS (EY) N:o 2199/1999, annettu 15 päivänä lokakuuta 1999, maitoa ja maitotuotteita, naudanlihaa, sianlihaa, munia, siipikarjanlihaa, perustamissopimuksen liitteeseen I kuulumattomina tavaroina vietyjä maataloustuotteita sekä tiettyjä viljatuotteita koskevista asetusten (ETY) N:o 3665/87 ja (ETY) N:o 3719/88 säännöksistä poikkeavista erityistoimenpiteistä annetun asetuksen (EY) N:o 1729/1999 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (EY) N:o 1587/96(2), ja erityisesti sen 13 artiklan 3 kohdan, 17 artiklan 14 kohdan ja 28 artiklan sekä maataloustuotteiden yhteistä markkinajärjestelyä koskevien muiden asetusten vastaavat säännökset, sekä katsoo seuraavaa: 1) Komission asetuksella (EY) N:o 1729/1999(3) otetaan käyttöön erityistoimenpiteitä sellaisten vientitapahtumien säännönmukaistamiseksi, joita ei voitu saattaa päätökseen eräissä tuotteissa ilmenneen dioksiinista aiheutuneen saastumisen vuoksi. 2) Eräiden kolmansien maiden viranomaisten yhteisön vientituotteisiin soveltamat terveystoimenpiteet ovat edelleen voimassa vaikuttaen joidenkin maataloustuotteiden vientimahdollisuuksiin. 3) Yhteisön viejiin kohdistuvia haittavaikutuksia olisi rajoitettava pidentämällä määrättyjen tuotteiden vientitodistusten voimassaoloaikaa ja tiettyjä määräaikoja. 4) Kyseinen tilanne huomioon ottaen tämän asetuksen olisi tultava voimaan välittömästi. 5) Tässä asetuksessa säädetyt toimenpiteet ovat kaikkien asiaa koskevien hallintokomiteoiden lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 1729/1999 seuraavasti: 1) Korvataan 2 artiklan 2 kohta seuraavasti: "2. Todistuksen haltijan hakemuksesta asetuksen (EY) N:o 1162/95 (6), (EY) N:o 1466/95 (7) ja (EY) N:o 174/1999 (8) nojalla annettujen vientitodistusten, joita on haettu viimeistään 7 päivänä kesäkuuta 1999, voimassaoloaikaa pidennetään: - viidellä kuukaudella, kun todistuksen voimassaoloaika päättyy 31 päivänä toukokuuta 1999, - neljällä kuukaudella, kun todistuksen voimassaoloaika päättyy 30 päivänä kesäkuuta 1999, - kolmella kuukaudella, kun todistuksen voimassaoloaika päättyy 31 päivänä heinäkuuta 1999, - kahdella kuukaudella, kun todistuksen voimassaoloaika päättyy 31 päivänä elokuuta 1999, - yhdellä kuukaudella, kun todistuksen voimassaoloaika päättyy 30 päivänä syyskuuta 1999," 2) Korvataan 2 artiklan 3 kohdassa ilmaisu "150 päivään" ilmaisulla "180 päivään". 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 15 päivänä lokakuuta 1999. Komission puolesta Franz FISCHLER Komission jäsen (1) EYVL L 148, 28.6.1968, s. 13. (2) EYVL L 206, 16.8.1996, s. 21. (3) EYVL L 204, 4.8.1999, s. 13.